โรคผิวหนังอักเสบ (Neurodermatitis) คืออะไร
ซื้อเสื้อผ้ามือสอง ต้องระวังโรคติดเชื้อ ตอนที่ 1 ซื้อเสื้อผ้ามือสอง ต้องระวังโรคติดเชื้อ ตอนที่ 1 นายแพทย์สมพงษ์ จรุงจิตตานุสนธิ์ นายแพทย์สาธารณสุขจังหวัดบุรีรัมย์ เปิดเผยว่า ช่วงนี้สภาพอากาศเริ่ม เปลี่ยนแปลงหนาวเย็นลงอย่างต่อเนื่อง จึงเตือนประชาชนที่นิยมซื้อเสื้อและผ้าห่มกันหนาวมือสอง ที่กลุ่มพ่อค้าแม่ขายนำมา วางจำหน่ายตามตลาดนัด ซึ่งไปรับซื้อมาจากตลาดชายแดนไทย – กัมพูชา แต่เสื้อผ้าดังกล่าว ไม่ได้ผ่านขบวนการฆ่าเชื้อ หากนำไปสวมใส่อาจจะติดเชื้อโรคต่างๆ อาทิ โรคผิวหนังอักเสบ โรคหิด และโรคเชื้อราในผิวหนัง โรคผิวหนังอักเสบ Dermatitis เป็นคำที่ใช้เรียกลักษณะการอักเสบของผิวหนัง ลักษณะอาการที่เด่นชัดของ โรคผิวหนังอักเสบ คือ อาการคัน บวม แดง และเป็นรอยแผลของผิวหนัง โรคผิวหนังอักเสบมีหลายชนิด แต่ละชนิดก็มีสาเหตุ อาการ การรักษา และการป้องกัน ที่แตกต่างกันไป โรคผิวหนังแบบสัมผัส Contact dermatitis ซึ่งเกิดจากการสัมผัสกับสิ่งที่ทำให้ระคายเคือง อย่าง ผงซักฟอก สบู่ และผลิต- ภัณฑ์ทำความสะอาดอื่นๆ หรือกับสิ่งที่ทำให้เกิดอาการแพ้ อย่างยาง โลหะ อัญมณี น้ำหอม เครื่องสำอาง วัชพืช Neomycin และ Bacitracin ซึ่งเป็นส่วนประกอบในยาปฏิชีวนะชนิดทาเฉพาะที่ วิธีการหลักของการรักษาโรคผิวหนังชนิดนี้ คือ หาให้เจอว่า แพ้อะไร และเลี่ยงไม่ไปสัมผัสกับสิ่งนั้น ทางเลือกอื่น สำหรับการรักษาคือ ใช้ยาทาแบบครีมที่มีตัวยา Hydrocortisone หรือยาสเตียรอยด์ Steroid ตัวอื่นๆ ที่แรงกว่า หรือจะประคบ บริเวณที่เป็นด้วยความเย็นและเปียก โรคผิวหนังอักเสบ Neurodermatitis คือ โรคผิวหนังเรื้อรังที่เป็นที่บริเวณใดบริเวณหนึ่งของผิวหนัง มักเป็นบริเวณ ข้อเท้า ข้อมือ ต้นแขนด้านนอก และท้ายทอย เกิดเมื่อมีอะไรมาทำให้ผิวหนังระคายเคือง เมื่อผิวแห้ง หรือเป็นภูมิแพ้ ซึ่งทำให้ เกิดอาการคัน และทำให้เราเกา ผิวหนังบริเวณนั้นๆ ซ้ำกันจนเกิดอาการอักเสบ ดังนั้น การรักษาโรคผิวหนังชนิดนี้จึงมีจุดประสงค์เพื่อทำให้คุณหยุดเกา เพื่อหลีกเลี่ยงอาการอักเสบที่มากขึ้นไปอีก วิธีการรักษาด้วยยาก็คล้ายกับโรคผิวหนังแบบสัมผัส คือ ใช้ยาทาแบบครีมที่มีตัวยา Hydrocortisone หรือยาสเตียรอยด์ตัว อื่นๆ ที่แรงกว่า นอกจากวิธีการรักษาด้วยยาแล้ว ยังมีวิธีการดูแลตัวเอง ที่สามารถนำไปปรับใช้กับชีวิตประจำวันที่บ้านได้ด้วย ไม่ว่าจะเป็นการใช้โลชั่นแก้คันอย่างคาลาไมน์ Calamine ยาแบบที่มีสาร Hydrocortisone เป็นส่วน ประกอบอย่างน้อย 1 สามารถช่วยบรรเทาอาการคันได้ชั่วคราว ยากินที่มีสาร Antihistamine ก็ช่วยรักษาอาการแพ้ได้ อย่าง Diphenhydramine ก็ช่วยได้เมื่ออาการคันรุนแรงขึ้น การประคบบริเวณที่เป็นด้วยความเย็นและ เปียก และปิดรอยแผลด้วยผ้าพันแผล ก็จะช่วยปกป้องผิวหนัง และป้องกันไม่ให้ เกิดการเกาขึ้น การใส่ถุงมือหรือตัดเล็บให้สั้น ในกรณีที่อดใจไม่เกาไม่ได้ การอาบน้ำด้วยน้ำเย็นผสมผงฟู Baking soda การใส่เสื้อผ้าฝ้ายที่เนื้อเรียบลื่น ซึ่งจะไม่ไปเพิ่มการระคายเคืองให้แก่ผิว และการใช้ผงซักฟอกชนิดอ่อนในการซักเสื้อผ้า ผ้าเช็ดตัว และผ้าปูเตียง โดยหลีกเลี่ยงการใช้น้ำยาปรับผ้านุ่ม แหล่งข้อมูล ปราง เทพินทราภิรักษ์
โรคผิวหนังอักเสบ (Neurodermatitis) คือ โรคผิวหนังเรื้อรังที่เป็นที่บริเวณใดบริเวณหนึ่งของผิวหนัง มักเป็นบริเวณ ข้อเท้า ข้อมือ ต้นแขนด้านนอก และท้ายทอย เกิดเมื่อมีอะไรมาทำให้ผิวหนังระคายเคือง เมื่อผิวแห้ง หรือเป็นภูมิแพ้ ซึ่งทำให้ เกิดอาการคัน และทำให้เราเกา ผิวหนังบริเวณนั้นๆ ซ้ำกันจนเกิดอาการอักเสบ
อายุรศาสตร์ (อายุรศาสตร์) - Internal Medicine,ผิวหนัง Dermatology